18. septembar 2021.

**Mere za unapređenje sprovođenja izbornog procesa**

**koje su predložili kofasilitatori tokom procesa Međustranačkog dijaloga uz posredovanje Evropskog parlamenta**

**18. septembar 2021.**

|  |  |  |  |
| --- | --- | --- | --- |
|  | Mera | Proces sprovođenja | Nadležni organ |
| 1 | **Osnivanje Privremenog nadzornog tela.**  *Sastav:* Njegov sastav bi trebalo da obezbedi politički pluralizam i profesionalnu stručnost. Format: 6+6.  **Šest članova predlaže Regulatorno telo za elektronske medije (REM), a preostalih šest članova (format 3+3) predlaže predsednik Narodne skupštine nakon konsultacija sa ostalim kofasilitatorima MSD.**  Nadležnosti: praćenje medija, konsultacije, izveštaj o primeni pravilnika za RTS i RTV, davanje mišljenja o radu nezavisnih institucija i njihovim odlukama.  Informisanje javnost o svojoj proceni i radu, praćenje sprovođenja preporuka za privatne emitere sa nacionalnom pokrivenošću.  Organizovanje redovnih konferencija za medije. | Ministarstvo kulture i informisanja formira *ad hoc* telo.  Niko ko je kandidat na bilo kojoj izbornoj listi ne može biti član ovog tela.  Realni vremenski okvir za postojanje operativnog tela je 30 dana nakon druge runde druge faze Međustranačkog dijaloga. | Vlada da obezbedi neophodan budžet za njegovo funkcionisanje. |
| 2 | **Donošenje novog propisa u obliku obavezujućeg pravilnika** za Javni medijski servis (RTS i RTV) radi boljeg regulisanja pokrivanja izborne kampanje. | U skladu sa preporukama ODIHR-a i pravnim okvirom, nakon usvajanja pravilnika za RTS trebalo bi da se održe javne konsultacijame, a potrebno je konsultovati Privremeno nadzorno telo u vezi sa tim nacrtom.    Postupak usvajanja Pravilnika da se okonča u roku od 30 dana od formiranja Privremenog nadzornog tela. | Regulatorno telo za elektronske medije u konsultaciji sa preostalim članovima Privremenog nadzornog tela. |
| 3 | **Svi mediji moraju da objave svoje tarife za političko oglašavanje pre početka izborne kampanje.** | Usvojiti izmene Zakona o elektronskim medijima.  Rokovi za finaliziranje izmena zakona i njihovo stupanje na snagu ne mogu biti duži od 60 dana nakon drugog kruga Međustranačkog dijaloga. | Ministarstvo kulture i informisanja Republike Srbije. |
| 4 | **Usvajanje preporuka za privatne emitere sa nacionalnom pokrivenošću**, terestrijalne i kablovske, koje se odnose na predstavljanje programa kandidata i izbornih lista za vreme izborne kampanje. | Preporuka treba da se pripremi putem konsultacija sa Privremenim nadzornim telom u roku od 15 dana od njegovog formiranja. | Regulatorno telo za elektronske medije (REM) nakon konsultacija sa Privremenim nadzornim telom. |
| 5 | **Definisanje metodologije praćenja medija** tokom izborne kampanje koja će osigurati poverenje i transparentnost monitoringa i zasnivaće se na kvantitativnim i kvalitativnim parametrima, koji će odražavati tonalitet izveštavanja i prirodu emitera.  Nadležno telo će putem transparentnog procesa odrediti metodologiju, nakon konsultacija sa relevantnim institucijama, organima, telima i organizacijama. | Metodologija se priprema u konsultaciji sa Privremenim nadzornim telom u roku od 30 dana nakon formiranja Privremenog nadzornog tela i u skladu sa najboljom evropskom praksom. | Regulatorno telo za elektronske medije. |
| 6 | **Uspostavljanje odgovarajućeg distributivnog ključa** u vezi sa političkim oglašavanjem na Javnom medijskom servisu (RTS i RTV). | Javni medijski servis da usvoji dokument u roku od 5 dana nakon raspisivanja izbora uz puno poštovanje člana 7. stav 1. tačka 8. Zakona o javnim medijskim servisima koji obezbeđuje da svi učesnici dobiju prostor u udarnom terminu/RTS 1. | Javni medijski servis |
| 7 | **Usvojiti samoregulaciju kako bi se obezbedilo** **adekvatno vreme emitovanja** za izražavanje stavova i mišljenja opozicije u informativnim emisijama na javnom medijskom servisu. | Javni medijski servis da usvoji samoregulaciju uz puno poštovanje postojećeg okvira kako bi se obezbedilo da svi politički akteri dobiju adekvatni prostor u udarnom terminu/RTS 1. | Javni medijski servis |
| 8 | **Unaprediti sistem borbe protiv zloupotrebe javnih funkcija i javnih resursa.** | Izmena i dopuna Zakona o sprečavanju korupcije | Narodna skupština Republike Srbije |
| 9 | **Privremena izmena stalnog sastava RIK** dodavanjem još 6 članova i 6 zamenika članova u njegov sastav iz reda celokupne opozicije u zemlji (format 3+3)  U radu RIK treba razvijati načela kolegijalnosti i težiti ka tome da se odluke donose najširim mogućim konsenzusom | Usvajanje pravnih izmena nakon kojih slede parlamentarni postupci za izbor članova i zamenika članova RIK-a na predlog opozicije u roku od 60 dana nakon druge runde procesa Međustranačkog dijaloga. | Narodna skupština Republike Srbije |
| 10 | **Promeniti način finansiranja troškova izborne kampanje**, tako da se 30% sredstava podjednako raspodeli svim podnosiocima izbornih lista koji su dali izjavu da žele da finansiraju troškove izborne kampanje iz javnih sredstava, a da 70% sredstava bude raspoređeno samo na one izborne liste koje su osvojile mandate u parlamentu, srazmerno broju osvojenih mandata. | Izmene i dopune Zakona o finansiranju političkih aktivnosti u delu koji se odnosi na kriterijume za finansiranje troškova izborne kampanje | Narodna skupština Republike Srbije |
| 11 | **Osigurati da vlasti imaju dovoljno uspostavljenih procedura za sprečavanje i istragu neprimerenog pritiska na birače**, uključujući zaposlene u državnim institucijama ili preduzećima povezanim sa državom. | Neposredna koordinacija sa relevantnim organima. | Nadležni organi. |
| 12 | **Podaci o upisu birača treba da se objavljuju periodično, u skladu sa postojećim zakonodavstvom i preporukama ODIHR-a** | Sprovođenje Uputstva za sprovođenje Zakona o jedinstvenom biračkom spisku sa izmenama i dopunama iz aprila 2021. godine. | Ministarstvo za državnu upravu i lokalnu samoupravu i njegovo Radno telo za verifikaciju biračkog spiska |
| 13 | **Revizija biračkog spiska** | Nastavak procesa revizije biračkog spiska u skladu sa međunarodnim standardima i uz nezavisno praćenje. | Ministarstvo za državnu upravu i lokalnu samoupravu i njegovo Radno telo za verifikaciju biračkog spiska |
| 14 | **Unaprediti procedure,** uključujući prebrojavanje glasova, kontrolu rezultata, popunjavanje zapisnika o radu i izbornim rezultatima na biračkom mestu i njihovo brzo objavljivanje. | Usvajanje Uputstva za blagovremeno objavljivanje zapisnika o radu biračkog odbora | Republička izborna komisija |
| 15 | **Status posmatrača bi trebalo da bude regulisan zakonom.** | Izmeniti Zakon o izboru narodnih poslanika kako bi se priznao status posmatrača, nakon čega bi usledili dodatni propisi Republičke izborne komisije. | Narodna Skupština Republike Srbije i Republička izborna komisija |
| 16 | Smanjiti broj potpisa koji je potreban za kandidovanje liste nacionalne manjine na izborima za narodne poslanike na 5000 potpisa. Sprečiti izigravanje zakona. | Izmeniti Zakon o izboru narodnih poslanika. | Narodna skupština Republike Srbije |